Kuyla 2
Kuyla 2 (inglizcha: Sing 2) 2021-yilda katta ekranlarga chiqarilgan, Illumination studiyasi mahsuloti boʻlgan musiqiy janrdagi Amerika kompyuter-animatsion filmidir. Film 2016-yilda ishlangan Kuyla! multfilmi davomi boʻlib, film rejissori va ssenariynavisi Garth Jennings, kartinadagi qahramonlarga ovoz berganlar sirasiga esa Matthew McConaughey, Reese Witherspoon, Scarlett Johansson, Nick Kroll, Taron Egerton va Tori Kelly kiradi. Kuyla 2 multfilmi xalqaro premyerasi 2021-yil 14-dekabrda AFI (Amerika Film Instituti) festivalida boʻlib oʻtdi. Shu yilning 22-dekabridan esa AQShdagi kinoteatrlarda RealD 3D formatda namoyish etildi. Umumjahon boʻylab $403.8 million daromad topgan.